Presidenti Trump mirëpret ndihmën e Rusisë dhe Kinës për Korenë e Veriut
Analistët thonë se megjithatë Pekini dhe Moska mund të jenë më të kënaqur me ngecjen e bisedimeve për çnuklearizimin
Presidenti Donald Trump tha se mirëpret ndihmën nga Rusia dhe Kina për çështjen e Koresë së Veriut, pas zhvillimit të një samiti këtë javë në Rusi, mes Presidentit rus Vladimir Putin dhe udhëheqësit koreanoverior Kim Jong Un. Por, siç njofton nga Departamenti i Shtetit korrespondentja e Zërit të Amerikës, Cindy Saine, me ngecjen e negociatave mes Koresë së Veriut dhe Shteteve të Bashkuara, analistët thonë se Kim Jong Uni mund ta ketë përdorur samitin me Presidentin rus për të treguar se ai ka miq të tjerë dhe aleatë të fuqishëm dhe se nuk është i varur nga marrëdhënia me Presidentin Trump. Bota po ndiqte ndërsa takoheshin në Vladivostok udhëheqësi dikur i izoluar i Koresë së Veriut dhe Presidenti i Rusisë. Ndoshta ky ishte edhe mesazhi i samitit. Presidenti Donald Trump tha se është i kënaqur me komentet nga takimi dhe me drejtimin e zhvillimeve për Korenë e Veriut. , tha Presidenti Trump. Disa analistë thonë se perceptimi i Presidentit Trump për “ndihmën” e Kinës dhe Rusisë mund të ketë optimizëm të tepruar. , thotë Katie Stallard-Blanchette, e Qendrës “Wilson”. Zonja Stallard-Blanchette thotë se Rusia dhe Kina nuk duket se kanë ndonjë nxitim për të arritur një zgjidhje të shpejtë të çështjes bërthamore të Koresë së Veriut. , thotë zonja Stallard-Blanchette. Presidenti Trump u pyet edhe për njoftimin se Shtetet e Bashkuara kanë rënë dakord t’i paguajnë Koresë së Veriut 2 milionë dollarë për trajtimin shëndetësor të studentit amerikan Otto Warmbier, i cili pësoi dëmtime në tru gjatë mbajtjes në burg në Korenë e Veriut. Ai iu kthye SHBA-së në gjendje kome në vitin 2017 dhe vdiq vetëm gjashtë ditë më pas. , tha Presidenti Trump. Babai i Ottos, Fred Warmbier, tha se nuk ka patur dijeni për ndonjë faturë mjekësore , por e përshkroi si një “pagesë pengjesh” për të birin.